
Auctore  JOANNE  M^MULLIN. 


Cum  ex  usu  medicamenti  cujus  vis  passim  usur¬ 
pati  effectus  insoliti  profluunt,  medico  saepe  sum¬ 
mam  molestiam  creant,  et  si  hujusmodi  effectus 
tantum  ex  solitis  aberrant  ut  ad  morbum  quo  de¬ 
tinetur  aeger  relegari  possunt,  summum  periculum 
saepe  imminere  manifestum  erit.  Erythematis  spe¬ 
cies  quae  hydrargyro  utentibus  nonnunquam  su¬ 
pervenit,  mala  quae  ex  hoc  fonte  proveniunt  satis 
docet  5  causa  enim  morbi  parum  perspecta,  medici 

saepe  frustra,  et  sane  cum  vitae  discrimine  ad 
eum  summovendum  laboraverunt.  Descrip¬ 
tionem,  igitur,  morbi,  cujus  natura  parum  hacte¬ 
nus  nota  est,  scriptoribus  paucis  qui  de  hac  re 
tractavere  adjutus,  et  propria  experientia  edoctus, 
magis  accuratam  tradere  conatus  sum.  Quo  ma¬ 
gis  perspicua  sit,  eam  in  tria  stadia  dirinlere  neces¬ 
sarium  duxi.  In  primo  stadio  eruptio  et  desquama- 
tio  observandae  sunt,  haeque  solum  in  conspectum 
veniunt,  cum  morbus  sub  forma  mitiori  incedit. 
In  secundo  stadio  vesiculae  formantur  quae  hu¬ 
morem  effundunt  5  et  tertium  adesse  dicimus  cum 
crustae  apparent. 

DESCRIPTIO  MORBI. 

Stadium  Primum  languore,  lassitudine,  et  ri¬ 
goribus  ingruit,  quibus  corporis  calor  adauctus, 
pulsus  citatiores,  nausea,  dolor  capitis,  et  sitis 
brevi  superveniunt,  ^ger  tussi  sicca  laborat, 
et  respirationem  difficilem,  anxietatem,  et  stric¬ 
turae  sensum  circa  praecordia  conqueritur.  Lin¬ 
gua  interdum  humida  est,  et  materia  albida  et 
glutinosa'  obducitur,  alias  pars  media  subrubra 
et  nitida  apparet,  dum  margines  sordidae  sunt. 
Cutis  praeter  solitum  calida  et  pruriginosa  evadit, 
cum  sensu  punctionis  qualis  ex  uredine  urtica¬ 
rum  oriri  solet.  In  morbi  initio  alvus  fere  com¬ 
primitur,  ex  causa  autem-  admodum  levi  saepe 
fluit.  Primo  vel  secundo  morbi  die  eruptio  ut- 
plurimum  sese  ostendit,  color  vel  puniceus  vel 
vivide  rubicundus  est,  papulae  primum  .distinctae 
supra  cutem  eminent,  et  eas  quibus  rubeola  in- 

signitur  maxime  referunt,  nonnunquam,  sed  ra¬ 
rius,  iis  similes  sunt  quae  in  urticaria  observan¬ 
tur  :  Hae  papulae  brevi  coeunt,  et  cutem  rubore 
suffusam  ostendunt,  qui  pressura  evanescit.  In 
plerisque  exemplis  eruptio  in  scroto,  in  interna 
superficie  femorum,  brachio,  vel  in  iis  partibus 
ubi  frictio  hydrargyri  adhibita  fuerit,  primum  ap¬ 
paret  ;  integumenta  partis  affectae  intumescunt. 
Sunt  quoque  morbi  exempla  in  quibus  eruptio 
coloris  purpurei  adfuit,  nullis  papulis  comitanti¬ 
bus;  et  in  nonnullis  casibus  hoc  totum  corpus  subi¬ 
to  pervasit*.  Hoc  autem  raro  evenit,  in  omnibus 
quot  vidi  exemplis,  eruptio  quibusdam  locis  con¬ 
tenta  est.  Papulae  tactu  asperae  sunt,  et  in  iis 
casibus  ubi  referunt  eas  'quae  in  'urticaria- adsunt, 
humore  albido  repletae  apparent.  Tempus  per 
quod  durat  eruptio  admodum  varium  est,  non- 
nunquam  per  tres  vel  quatuordecem  dies  per¬ 
stat  ;  si  autem  morbus  mitior  fuerit  quatuor  vel 
quinque  diebus,  plerumque  decedit,  et  morbus 
interdum  eodem  femporis  spatio  tollitur. 


^  Dr  Moriarty  on  Lepra  Mercurialis, 

Res  aliter  se  habet  in  hoc  ac  in  plerisque  mor¬ 
bis  qui  eruptione  super  cutem  comitantur ;  in 
hoc  enim  malo,  eruptione  facta,  febris  exaspera¬ 
tur,  et  per  plures  dies  augeri  perstat.  Ictus  arte¬ 
riarum  plerumque  ex  1 20  ad  1 30  in  sexagesima 
horae  parte  numerantur,  sitis  urget,  et  aeger  ir¬ 
requietus  somnum  placidum  raro  carpit. 

Cum  eruptio  per  tempus  incertum'  perstiterit, 
cutis  squamulas  tenues  et  subalbidas  deponit,  iis 
quae  in  rubeola  observantur  haud  absimiles.  Al- 
LEY,  et  MorIarty  ad  hoc  non  adverterunt,  vel 
id  cum  decrustatione  confuderunt,  de  qua  postea 
dicemus.  Desquamabo  incipit  in  iis  partibus 
quae 'eruptionem  primum  passae  sunt,  et  hac  se¬ 
rie  totum  corpus  adoritur  ;  circa  hoc  tempus 
fauces  dolent,  necnon  saepe  lingua,  quae  etiam  tu¬ 
met.  Cum  morbus  mitior  est  hac  desquamatione 
finitur,  si  autem  gravior  fuerit,  cutis  aliam  muta¬ 
tionem  subit,  quae,  ut  mihi  videtur,  stadium  hu^ 
jus  morbi  secundum  dici  potest.  ,  „ 


I 

STADIUM  SECUNDUM. 

t 

»  -  •  * . 

Cum  ad  hoc  stadium  perventum  est,  cutis  in¬ 
numeris  vesiculis  minutissimis  distincta  apparet, 
quae  humore  pellucido  replentur.  Si  hae  vesi¬ 
culae  erupturae  sunt,  aeger,  circa  finem  primi 
stadii  de  pruritu  admodum  molesto,  et  de  sensu 
caloris  ardentis  in  iis  partibus  ex  quibus  squamu¬ 
lae  deciderint,  conqueritur.  Vesiculae  plerumque 
per  unum  alterumve  diem  manent,  nonnunquam 
paucis  horis  rumpuntur,  et  materiam  ita  foetidam 
effundunt,  ut  saepe  adstantes  nausea  afficiat; 
odor  tam  peculiaris  est,  ut  facile  iterum  agUosca- 
tur  iis  qui  semel  ei  objecti  fuere.  Hic  humor  ex 
scroto,  inguine,  vel  internis  femoribus  copiosius 
effluit ;  ubicunque  quoque  cutis  plicas  format,  vel 
glandulae  sebaceae  abundant,  ibi  majori  copia  ex¬ 
cernitur.  *  ^ 

STADIUM  TERTIUM. 

Humor  hoc  modo  efFusus  cum  cuticula  crus¬ 
tas  format,  quae  brevi  dehiscunt,  et  lamellae  am¬ 
plae  decidunt,  quae  figuram  partis  unde  excide¬ 
rint  saepe  retinent.  Cum  morbus  huc  usque  pro¬ 
cesserit,  hoc  decrustationis  stadium  dicere  vellem, 
quo  aptius  ex  desquamatione  internosci  queat, 
qua  Dom.  Alley  et  Dr  Moriarty  sine  dis¬ 
crimine  usi  sunt,  quo  fit  ut  morbi  progressus  non 
rite  intelligatur.  Hoc  quoque  morbi  tempore 
fauces  magis  laborant,  ‘oculi  lumen  refugiunt, 
et  taf  si,  teneri,  inflammati,  et  nonnunquam  inversi 
fiunt;,  facies  ita  intumescit  ut  oculos  omnino  oc¬ 
cludat,  et  cum  in  crustas  abierit,  rimas  agit,  quae 
speciem  horrendum  visu  exhibent.  Dorsum  et 
radices  capillorum  postremo  afficiuntur,  et  sane 
in  exemplis  morbi  haud  levibus  nonnunquam 
omnino  integra  evadunt.  Cum  haec  signa  gra- 

viora  urgent,  aeger  ex  motu  omnino  abstinere 
cogitur,  propter  dolorem  quem  ex  nisu  levissimo 
sentit,  et  sensum,  quasi  carnis  esset  rupturae,  con¬ 
queritur.  Crustae  quoque  partibus  teneris  ad¬ 
motae  aegrum  maxime  irritant.  Hae  crustae 

\ 

tanta  copia  saepe  decidunt,  ut  lectum  quasi  conis 
lupulorum  stratum  appareat.  Haud  raro  varia 
morbi  stadia  eodem  tempore  in  diversis  corporis 
partibus  adsunt,  ita  ut  dum  partes  quaedam  affici 
incipiunt,  aliae  gradum  provectiorem  attigerunt. 
Morbus  per  totum  ejus  decursum  Typho  stipa¬ 
tur  ;  sed  notatu  dignum  est  cibi  appetentiam  in 
multis  hujus  mali  exemplis  parum  imminui,  et 
nonnunquam  admodum  esse  voracem,  quod  pre- 
sertim^  conspicuum  erat  in  exemplo  aegri,-  qui  in 
nosocomio  Edinburgensi  per  tres  menses  hoc  mor¬ 
bo  gravissime  laborabat ;  hic  enim  aeger  duplam 
cibi  quantitatem  ei  quae  vulgo  aegrotis  conceditur 
postulabat  *. 

/ 

Cum  signa  catarrhi  per  mali  progressum  per- 


*  Erlinburgh  Med.  and  Surgical  Journa',  No  L 

Stiterit,  in  hoc  provecto  stadio  multum  urgen* 

tiora  fiunt ;  anxietas  quoque  et  dolor  pectoris 

% 

multum  aggravantur,  et  expectoratio  cruenta 
nonnunquam  adest.  Animus  moerore  depressus 
per  totum  morbi  decursum  languet ;  pulsus  ad¬ 
modum  frequentes  debiles  et  irregulares  evadunt ; 
lingua  arida  est  et  nigra,  et  diarrhoea,  delirium, 
convulsiones,  et  corporis  superficiei  gangraena, 
mortis  instantis  praenuntia,  tandem  superveniunt. 
Cum  morbus  mitius  incedit,  paucis  diebus  levi 
desquamatione  ad  exitum  felicem  perducitur; 
vesiculae  raro  apparent,  et  febris,  respiratio  diffici¬ 
lis,  et  dolor  pectoris  minus  urgent.  In  graviori¬ 
bus  autem  exemplis,  ultra  duos  menses  protrahi¬ 
tur,  et  omne  eruptionis  stadium  pro  rata  diutius 
perstat ;  et  cum  hac  ad  finem  perductus  est,  sae¬ 
pius  iterum  in  nova  superficie  propullulat. 

NOMEN  MORBI. 


De  nomine  quod  huic  morbo  imponi  debet. 


dissentiunt  medici;  alii  Erythema  Mercuriale,  alii 
Lepram  Mercurialem,  et  alii  Morbum  Mercuria¬ 
lem  eum  nuncuparunt.  Doctor  Cullen  Erythe- 
ma  hisce  verbis  definit.*  “  Phlogosis-Ery thema, 
colore  rubicundo,  pressione  evanescente,  ambitu 
inaequali  serpente,  tumore  vix  evidente,  in  cuti¬ 
culae  squamulas,  in  phlyctaenas  vel  vesiculas 
abeunte,  dolore  urente.’’  Lepra  sic  a  Ciilleno  de- 
finitur.  “  Cutis  escharis  albis,  furfuraceis,  rimosis 
aspera,  aliquando  subtus  humida,  pruriginosa.” 


Si  ad  prima  indicia,  et  progressum  morbi  de 
quo  agitur,  animum  paulo  advertimus,  eum  cum 
signis  quibus  Erythema  stipatur  maxime  quad¬ 
rare  comparebit.  Quantum  hic  morbus  ex  Le¬ 
pra  discrepat  ex  sequentibus  satis  manifestum 


DE  ERYTHEMATE  MERCURIALI, 


11 


erit.  In  hoc  morbo  signa  febrilia  fere  ab  initio 
urgent,  ita  ut  in  nonnullis  exemplis,  an  signa  to- 
pica,  vel  quae  totum  corpus  affectum  demonstrant, 
primum  adsint,  haud  facile  statuere  possumus : 
In  Lepra  autem  nulla  pyrexiae  indicia  sese  osten¬ 
dunt,  donec  morbus  inveteraverit.  In  Lepra  nulla 
adsunt  signa  quae  hunc  morbum  comitantur, 
praeter  pruritum  et  desquamationem.  His  igitur 
perpensis,  nomen  Erythematis  huic  morbo  rec¬ 
tius  imponi  concludere  liceat'.  Etsi  enim  in  nullo 
fere  erythematis  exemplo  desquamatio  cutem  tam 
late  occupet,  neque  cuticula  in  tantis  portionibus 
decidat,  non  parum  obstat  quo  minus  ad  idem 
genus  referantur,  rari  enim  sunt  morbi  quin  ipsi 
varient,  prout  causa  excitans  diversa  fuerit ;  mor¬ 
bum  igitur  pro  specie  erythematis  peculiari  ha¬ 
bere  vellem.  Quod  ad  nomen  Morbi  Mercuria¬ 
lis  attinet  quod  nonnullis  placuit,  attentionem  vix 
meretur,  nil  enim  proprium  habet  quo  morbus 
insignitur,  et  aeque  omnibus  malis  quae  ex  hoc 

I 

medicamento  profluunt  adhiberi  potest. 

HISTORIA  MORBI. 

Pauci  sunt  medici,  usu  artis  late  versati,  qui 
hunc  morbum  nunquam  conspexerunt ;  nihilomL 
nus  naturae  ejus  propriae  notitia  ex  illis  penitus 
latebat,  et  adhuc  admodum  recens  est ;  parum 
enim  ad  eum  adverterunt  donec  anno  novissimo 
opuscula  quaedam  Dom.  Alley*  et  Doctoribus 
MoriartyI  et  Spens];  conscripta  edita  fuere. 
Doctor  Gregory,  hujus  Academiae  Professor, 
per  plures  annos  praeteritos  eruptionem  peculia¬ 
rem  hydrargyri  usui  nonnunquam  supervenire 
in  prelectionibus  monere  solet.  Dom.  Bell,  in 


*  An  Essay  on  a  peculiar  eruptive  disease,  arising  from 
the  exhibition  of  Mercury,  &c.  by  George  Alley.  Dub- 
lin,  1804. 

t  A  description  of  the,  Mercurial  Lepra,  by  Doctor  hJo- 
RIARTY.  Dublin,  1804. 

t  History  of  three  cases  of  Erythema  Mercuriale,  with 
observations,  by  Thomas  Spens,  M.D.  kc,—Edinhurgh 
Medical  and  Surgical  Journal,  No.  T. 

opere  de  Lue  Venerea,  morbum  describit,  qui 
originem  ex  usu  Hydrargyri  duxit,  et  qui  pri¬ 
mum  hujus  morbi  gradum  sub  forma  mitissima 
maxime  referre  videtur ;  eum  autem  obiter  om¬ 
nino  attigit.  Doctor  Willan,  sub  nomine  Pem¬ 
phigi  morbi,  exemplum  tradidit,  qui  in  plurimis 
signis  cum  morbo  de  quo  hic  disceptatur  con¬ 
gruit,  et  quem  ad  Erythema  Mercuriale  facile 
relegarem.  Exemplum  verbis  ipsissimis  citare 
opere  pretium  est* *. 


s 

*  “  Pemphigus,  or  the  veficular  fever,  is  a  rare  disease  in 
this  country.  Thesolitary  instance  of  it,  noted  in  July,  was 
a  young  woman,  about  twenty  years  of  age,  teacher  in  a 
school  at  Walworth,  and  of  a  weakly  constitution ;  she  had 
taken  some  mercurial  rernedies,  for  a  glandular  swelling, 
three  weeks  before  her  erupti  ve  complaint  appeared.  It  be- 
gan  with  a  violent  heat  and  itching  at  one  of  her  elbows  ; 
the  other  was  soon  after  affected,  when  both  arms  swelled 
up  to  the  shoulder ;  and  within  two  days,  they  were  covered 
with  vesications.  The  vesicles  soon  broke,  and  discharged 
an  acrimonious  lymph,  which  blistered  where  it  feli.  Simi- 
lar  vesicles  arose  in  a  day  or  two  on  the  face,  the  scalp,  the 
trunk  of  the  body,  the  limbs,  the  palms  of  the  hands,  and 
the  soles  of  the  feet.  Tliey  were  small  and  close  together, 
so  that,  after  they  were  broken,  nearly  the  whole  cuticle 
was  detached.  The  fever,  and  the  eruptive  stage  of  the  dis- 
order,  lasted,  on  the  whole,  about  ei ght  days ;  during  that 

Hi  soli  sunt  scriptores,  quantum  mihi  comper¬ 
tum  est,  qui  aliquid  literis  tradiderunt  de  morbo, 
qui  plerumque  signis  admodum  molestis  et  faedis 
stipatur. 


time,  tlie  patient  vvas  weak,  irritable,  and  tremulous  ;  her 
pulse  bein^  generally  132  ;  she  had  no  appetite,  got  but 
little  rest,  and  was  sometimes  delirious.  Her  face  was  scab- 
bed  all  o-ver,  as  in  the  confluent  small-pox,  Before  a  new 
cuticle  was  formed  on  the  trunk  of  the  body,  there  was  a 
thin  incrustation,  which  gradually  peeled  ofF  in  dry  yellow- 
ish  scales,  but  a  fresh  discharge,  and  a  new  incrustation  re- 
peatedly  took  place.  The  skin  of  the  legs  was  red  and  ten- 
der,  and  appeared  as  if  studded  with  miliary  pustules  ; 
which  breaking,  discharged  their  lymph,  and  were  succeed- 
ed  by  others.  At  the  end  of  the  third  week,  the  skin  of  her 
fingers  and  toes  came  off  entire,  together  with  the  nails. 
Three  weeks  more  elapsed  before  the  cuticle  was  restored, 
so  that  she  couid  stir  oiit  of  her  bed.  I  saw  her  on  the  Ist 
of  October,  free  from  complaint ;  her  nails  were  then  re- 
newed,  her  hair,  which  had  at  first  partly  fallen  off,  was  be- 
come  thicker.  The  skin  of  her  neck,  arms,  and  legs,  ap¬ 
peared  roiigh,  papulated,  and  scaly,  as  in  a  slight  kind  of  the 
dry  tetter ;  her  eyes  remained  weak  and  terider,  as  they  had 
indeed  been  from  the  commencement  of  the  disorder.’^ — 
Willans  Jteports  of  the  DUeases  in  Lofidon. 

CAUSAE  remotae. 

In  causis  hujus  morbi  perscrutandis,  medicis, 
qui  aliquid  de  eo  hactenus  literis  tradiderunt,  pa¬ 
rum  adjuvamur,  nil  enim  praeter  conjecturas  pro¬ 
tulerunt.  Cum  primum  naturam  eju§  explorare 
aggressi  sunt,  eruptionem  pro  signo  Luis  invete¬ 
ratae  insolito  habuerunt,  brevi  autem  innotuit 
nonnullos  syphili  minime  laborantes  hoc  morbo 
corripi,-  et  ex  hoc  tempore  variae  opiniones  de 
natura  ejus  amplexae  fuere.  Hac  sola  in  re  omnes 
consentiunt,  morbum  nunquam  observari  nisi  in 
iis  hydrargyro  utentibus. 

De  iis  quae  proclivitatem  dant  nil  compertum 
habeo,  nec  ullo  anni  tempore  prae  caeteris  gras¬ 
sari  videtur.  Etsi  utrumque  sexum  adoritur, 
mares  autem  ei  magis  obnoxii  sunt ;  patet  enim 
ex  calculo,  in  nosocomio  Dublinense,  Lock  dicto. 

instituto,  duplicem  fere  numerum  marium  eo 
plecti*.  Etsi  adultos  multo  saepius  invadit,  in¬ 
fantes  minime  ab  eo  incolumes  evadunt.  Ro¬ 
bustos  non  minus  quam  debiles  adoriri  videtur. 
Certum  autem  corporis  habitum,  ad  hunc  mor¬ 
bum  inducendum,  necessarium  esse  omnes  con¬ 
sentiunt  ;  de  natura  ejus,  vel  de  notis  quibus  insig¬ 
nitur,  minime  adhuc  innotuit.  In  hominibus  hu¬ 
jusmodi  corporis  habitu  praeditis,  nonnulli  cau¬ 
sam  morbi  excitantem  ex  irritatione  quam  hy- 
drargus  corpori  dat  repetunt ;  effectus  qui  ex 
certo  diaetae  genere,  ut  ex  nucleis  fructuum  ama- 

I 

ris,  ex  certis  piscibus  &c.  in  quibusdam  homi¬ 
nibus  excitantur,  huic  opinioni  fidem  conciliant, 
Doctor  Gregory  frigus  corpori  hydrargyro  sa¬ 
turato  admotum  necessarium  esse  habet,  et  signa 
catarrhi,  quae  morbum  comitantur,  hoc  verisimile 
reddunt. 


*  Alley. 

DIAGNOSIS. 

Hic  morbus  morbillos  maxime  refert ;  ab  iis 
autem  signis  sequentibus  facile  dijudicare  potest. 

Imo,  Color  eruptionis  multum  differt;  in  morbil- 

\ 

lis  enim  color  ex  viyide  rubicundo  gradatim  in 
fusciorem  vergit,  prout  eruptio  perficiatur ;  con¬ 
tra,  in  erythemate  mercuriali,  color  ab  initio 
multo  fuscior  est,  et  per  mali  decursum  immu¬ 
tatus  perstat.  2do,  Eruptio,  quae  morbillos  co¬ 
mitatur,  plerumque  primum  in  facie  sese  ostendit ; 
in  hoc  morbo  femora,  inguen,  scrotum,  partes 
extremae,  et  ubicunque  hydrarg^jum^ffricatus 
fuerit,  primum  efflorescunt.  Stio,  Desquamatio 
quae  in  morbillis  evenit,  finem  morbo  imponit, 
et  squamulae  siccae  et  furfuraceae  sunt.  In 
provecto  autem  gradu  Erythematis  Mercuri¬ 
alis,  cuticula  tantis  portionibus  decidit,  ut  figu- 

c 

ram  partium  retineant ;  saepe  quoque  adsunt  ve¬ 
siculae  quae  humorem  foetidissimum  effundunt, 
absunt  quoque  sternutatio,  epiphora  et  coryza, 
et  typus  febris  diversus  est. 

Eruptionis  color  quam  in  Erysipelate  fuscior 
est  vesiculae  solummodo  post  desquamationem 
apparent,  et  amplior  pars  corporis  laborat. 

f 

Nonnulli  primum  hujus  morbi  stadium  cum 
Scarlatina  confuderunt,  sed  si  ad  morbi  utriiisque 
symptomata  paululum  advertimus,  facile  dignos¬ 
cuntur  ;  nam  Scarlatina  eruptionem  multo  rubi¬ 
cundiorem  exhibet,  et  affectione  faucium  ab  initio 
plerumque  stipatur,  quae  in  Erythemate  Mercu- 
riali,  donec  ad  desquamationem  provectum  sit, 

nunquam  observatur.  Cum  morbus  ad  stadium 
,US 

provecttoW  processerit,  tantum  ab  Scarlatina 
.discrepat,  ut  vix  diagnosi  opus  est. 

Superest  et  alia  cutis  affectio,  eruptio  Venerea 
nimirum,  quae  nonnunquam  cum  hoc  malo  con- 

fundi  periclitatur ;  si  autem  ad  sequentia  adverti¬ 
mus  facile  separari  potest. 

In  Eruptione  Venerea  maculae  circulares  et 
distinctae  sunt ;  contra,  in  Erythemate  Mercuriali 
eruptio  nullam  certam  formam  induit,  et  macu¬ 
lae  brevi  ita  coeunt  ut  nullum  spatium  interposi¬ 
tum  relinquant ;  eruptio  quoque  venerea  in  hoc 
maxime  discrepat,  quod  in  ea  febris  omnino 
abest.  '  - 

Hi  fere  sunt  morbi  qui  ullam  similitudinem 
cum  eo,  de  quo  agimus,  prae  se  ferunt,  et  in 
plerisque  exemplis  supra  tradita  diagnosin  certis¬ 
simam  praebere  possunt.  In  omni  exemplo  ubi 
Medicus  ad  aliquem'  morbo  huic  simili  decum¬ 
bentem  arcessitus  fuerit,  an  aeger  hydrargyro 
usus  est,  primum  percontari  debet ;  si  enim  hoc 
medicamentum  non  adhibuit,  hanc  erythematis 
speciem  minime  adesse  affirmare  liceat. 

PROGNOSIS. 

In  hoc,  ut  in  aliis  morbis,  ex  signis  quae  urgent 
discernenda  est.  Ex  specie  quam  eruptio  exhi¬ 
bet  exitum  saepe  praedicere  liceat ;  quo  enim  ma¬ 
gis  ad  colorem  purpureum  appropinquat,  eo  ple- 

\ 

rumque  gravior  erit  morbus,  et  duratio'  longior ; 
febris  quoque  maxime  typhodes,  tussis  permo¬ 
lesta,  expectoratione  cruenta  comitata ;  anxietas, 
respiratio  difficilis,  et  dolor  pectoris,  male’  augu¬ 
rant.  Quod  si  diarrhoea,  exudatio  copiosa,  ma¬ 
cies  summa,  virium  prostratio,  delirium  et  gan¬ 
graena  supervenerint,  de  aegro  actum  est :  quan¬ 
titas  quoque  hydrargyri-  quae  assumpta  fuerit 

considerari  debet,  et  presertim  si  aeger  in  usu 

\ 

ejus  post  eruptionem  subortam  perstiterit.  Quo 
majorem  molestiam  pruritus  creat,  eo  exudatio 
uberior  est,  et  partes,  quae  maxime  pruriunt,  hu¬ 
morem  primum  effundunt.  In  prognosi  quoque 

formanda  ad  anni  tempus,  et  aegri  habitum  respi¬ 
ciendum  est ;  et  signa  ejus  ex  naturae  epidemi 
regnantis  afficiuntur,  ut  in  aliis  morbis  febrilibus 
evenit.  Cum  exigua  hydrargyri  copia  ante  mali 
accessum  usurpata  est,'  et  eruptio  levi  cuticulae 

9 

desquamatione  finitur,  febricula  solum  urgente, 
morbus  plerumque  paucis  diebus  decedit,  si  me¬ 
dicina  rite  adhibita  fuerit.  Cum  natura  mali  et 
medendi  ratio  nunc  melius  intelliguntur,  nisi  in 
raris  et  gravissimis  exemplis,  in  salutem  fere 
cedit. 


MEDENDI  RATIO. 

Quoniam  hic  morbus  ex  hydrargyro  solo,  sub' 

/ 

una  alterave  forma  adhibito,  originem  ducit,  ut 
aeger  ab  eo  abstineat,  statim  praecipiendum  est, 
et  quod  eodem  spectat,  aeger  ab  iis  locis  removen¬ 
dus  est  in  quibus  aer  hoc  medicamento  imbuitur ; 
quod  decumbentibus  in  iis  valetudinariis,  quae 
lue  venerea  laborantibus  accipiendis  dicantur, 
nonnunquam  evenit,  quod  certe  noceret,  etsi  non 

ita  vitiatur  ut  Atmospherani  Mercurialem  consti¬ 
tuat.  Quo  pruritui  et  molestiae,  quibus  cutis 
afficitur,  subveniamus,  ad  balneum  tepidum  con¬ 
fugiendum  est,  quod  quoque  ad  munditiem  ser- 
\ 

vandam  apprime  conducit.  Lavatio  tepida  ex 
gradu  78°  ad  84°  Farenheit.  optime  respondit ; 
ad  temperiem  debitam  attendere  debemus,  sin 
aliter  periculum  est  ne  morbum  exasperet. 

Cum  autem  his  parum  proficitur,  ad  ea  reme¬ 
dia  quae  signa  febrilia  mitigent  decurrendum  est ; 
hoc  emeticis,  ut  Tartrite  Antimonii  vel  radice 
Ipecacuanhae,  et  diaphoreticis,  presertim  ex  sali¬ 
bus  neutris  desumptis,  ut  Citrate  Potassae  Acetite 
Ammoniae,  &c.  perficere  aggredimur.  In  hoc 
autem  morbi  stadio,  medicamenta  ex  Antimoniis 
cautissime  usurpanda  sunt ;  haec  enim,  etsi  in  aliis 
fere  morbis,  ubi  diaphoresi  opus  est,  cum  summo 
beneficio  adhibentur,  in  hoc  autem  parum  conve¬ 
niunt  propter  alvi  statum,  quae  facillime  fluit,  et 

hoc  opio  commode  non  corrigi  potest,  cujus  ef- 

( 

fectus  in  initio  hujus  mali  admodum  dubii  sunt. 
Ad  calorem  quoque  mitigandum,  acida  fortiora 

et  fructus  maturi  concedi  possunt ;  cavendum  ^ 
autem  est  ne  alvum  cieant.  Temperies  aeris, 
quam  in  solitis  pyrexiae  exemplis,  paululum  altior 
esse  debet,  aeger  enim  ex  frigore  facile  afficitur ; 
ex  aere  autem  subinde  renovato  bonos  effectus 

I 

experiri  solet.  Si  Cathartica  necessaria  fuerint, 
mitissima,  ut  Sulphas  Magnesiae,  et  Oleum  Ri¬ 
cini,  solummodo  utenda  sunt,  quoniam  alvus  tam 
mobilis  sit. 

Dum  haec  utuntur,  quae  topice  conveniunt 
minime  negligenda  sunt,  et  lavatio  tepida  se¬ 
dulo  adhibenda  est,  munditie  summa  servata. 
Varia  medicamenta  externe  admota  fuere,  ut 
solutiones  Acetitis  Plumbi,  et  Sulphatis  Zinci, 
Unguentum  e  Sulphure,  et  decoctum  Corticis 
Querci,  sed  incassum.  Aspersio  cum  Amylo  ex 
usu  ejus  communi  in  erysipelate  a  nonnullis  ad¬ 
hibita  est ;  hoc  certe  nulla  vi  nociva  praeditum 
est,  et  cutem  ex  rebus  quae  irritant  defendendo 
forsan  prodesse  potest.  Ad  irritationem  faucium 
levandam,  quae  tussi  multum  exasperatur,^  mix¬ 
turae  mucilaginosae  conveniunt,  his  guttae  quae- 

dam  tincturae  Opii  commode  adjici  potest.  *  Non¬ 
nulli,  quibus  Dom.  Alley  accedit,  epispastica 
dorso  vel  pectori  imposita  laudant;  ab  his  au- 

I 

tem  potius  abstinerem,  periculum  enim  est  ne 
partes  quibus  admoveantur  in  gangraenam  ruant. 

Quoniam  transitum  ex  primo  ad  secundum 
stadium  hujus  mali  non  semper  facile  discernere 
possumus,  quippe  partes  corporis  diversae  diver¬ 
sos  morbi  gradus  eodem  tempore  saepe  exhibent; 
quando  medendi  ratio,  quae  priori  convenit,  alteri 
cedere  debet,  difficile  est  statuere.  Si  autem  fe¬ 
bris  ad  typhum  magis  vergit,  prout  crustae  latius 
sese  diffundunt,  alia  tunc  adhibere  remedia  ne- 
cesse,  erit.  Ad  vires  reficiendas  quae  maxime 
infirmantur,  ad  Cinchonam  plerique  confugere 

solent ;  ventriculus  autem  eam  fere  respuit,  vel 

/ 

diarrhoeam  movet.  In  nonnullis  casibus  infusum 
ejus  frigidum  aromaticis  conjunctum  melius  re¬ 
tinetur,  in  hoc  quoque  statu  cum  opio  sine  ullo 
incommodo  conjungi  potest.  Vinum  omnibus 
aegrotantibus  admodum-  graturn  est,  et  in  hoc 
morbi  stadio  remedium  optimum  est.  Cerevisia 

fortis,  quae  Porter  dicitur,  cum  fructu  usurpari 
potest,  aliquid  nutrimenti  quoque  praebet.  Al¬ 
cohol  quoque  probe  dilutum  eodem  consilio  as¬ 
sumi  potest.  Haec  pro  arbitrio  aegrotantis  variari 
possunt,  quod  saepe  necessarium,  quippe  hi  unum 
potus  genus  raro  diu  sine  fastidio  assumere  pos- 

t 

sunt,  et  alterum  ejfHagitant.  Ad  sitim  compescen¬ 
dam  quae  saepe  multum  urget,  serum  lactis,  jus¬ 
cula  tenuiora,  et  diluentia  nutrientia  concedi  pos¬ 
sunt.  In  hoc  ultimo  morbi  stadio,  cutis  vera  ita 

tenera  evadit  ut  corpus  usum  balnei  tepidi  non 

\ 

ferre  potest,  syncopen  enim  inducere  periclitatur, 
in  hoc  igitur  statu  ad  ablutionem  corporis  tepi¬ 
dam  confugiendum  est.  Contra  Ophthalmiam 
unguentum  oxidi  zinci  plerumque  satis  valebit, 
et  aeger  in  loco  tenebroso  detinendus  est.  Per¬ 
molestum  istud  signum,  sensus  carnis  quasi  dis- 
ruptae,  de  quo  aegri  multum  conqueri  solent, 
Oleo  Lini  cum  calce  optime  summo vetur,  quod, 
utprimum  crustae  appareant,  libere  admoveri  de¬ 
bet,  et  omnibus  aliis  forsan  anteponendum  est. 

FINIS, 

